Chili Peppers se Jhb-konsert in die weegskaal | Nuus24
Chili Peppers se Jhb-konsert in die weegskaal
Chili Peppers: Aanhangers woedend oor kaartjies
Kaartjieverkope vir Chili Peppers begin
Johannesburg – Die rockgroep Red Hot Chili Peppers se konsert is in die weegskaal omdat die Konfederasie van Afrika-sokker (CAF) nog toestemming moet gee vir die groep om in Februarie by die FNB-stadion op te tree.Die plaaslike reëlingskomitee vir die Afrikanasiesbeker-toernooi het Donderdag dié nuus bekend gemaak, berig Business Day.Die Afrikanasiesbeker-toernooi word tussen 19 Januarie en 10 Februarie in Suid-Afrika gehou.Red Hot Chili Peppers se konsert word op 2 Februarie by die stadion gehou, maar omdat die eindstryd van die toernooi agt dae later by dieselfde stadion gespeel word, moet CAF sy goedkeuring gee.Mvuzo Mbebe, hoof- uitvoerende beampte van die plaaslike reëlingskomitee, sou Donderdagaand 'n brief aan CAF skryf en hy was hoopvol dat die sokkerbeheerliggaam sal toelaat dat die konsert voortgaan."CAF het die reg om nee te sê en aan die einde van die dag is hulle die eienaars van die geleentheid. Ek was nog nooit 'n pessimistiese persoon nie en ek dink nie ons kan 'n negatiewe reaksie verwag nie."– Lees meer hier– Volg Nuus24 op Twitter
Lees meer oor: red hot chili peppers | bekendes VOLGENDE OP NUUS24X